  Туспуктэм: Майя Бывальцева Майя Бывальцева «Удмуртия» изадтельствоын Дэбес ёросысь кибашлыослы, соослэн ужъёссылы сӥзем «Живые родники ремёсел» книга (12+) поттӥзы. Отчы Кибашлыослэн юртсылэн 30 аръем историез, озьы ик кылем дауръёсысь усточиос сярысь тодэ ваёнъёс пыртэмын. « При дворе Екатерины Второй милям Лесагуртысь туж кибашлы кышномурт керттӥськись улэм. Кызьы сое отчы шедьтӥзы? Со, базаръёсы потыса, аслаз ужъёсыныз вузкарем, сое отысь адӟо, шедьто » Елена Бушмакина, Дэбес ёросысь кибашлыослэн юртсылэн кивалтӥсез Кибашлыослэсь юртсэс кылдыты 1920-тӥ аръёс кутсконын ик мылкыдъёс вылэм ни, но коньдон тырмымтэен малпан ӧз быдэсмы. Но киужъёс лэсьтӥсьёс нокытчы ӧз луэ, соос ужазы, азинскизы. 1992-тӥ арын 18 ӧръёсъя юртсы усьтӥськиз. Та дыре 17 кибашлыос 14 ӧръёсты азинто. Со адямиос, кин чеберлыкез кылдытэ, пусъе Елена Бушмакина. Туала технологиос со чеберлыкез книга пыр котыр ласянь адӟыны луонлык сёто. « Книгаямы пыртэмын кьюар-кодъёс. Кюар-кодэн адями быгатэ адӟыны историзэ, кызьы кутскемын, кызьы ужа милям Кибашлыослэн юртмы. Адӟыны быгатомы кӧнязэ ке кибашлыосты, соос сярысь фильм лэсьтэмын. Кылсярысь, Чермянина Елена Африкановна сярысь, Ложкин Никалй Евгеньевич сярысь, кудъёсыз 2022-тӥ арын «Русь мастеровая» конкурсын лауреатъёс луизы, асьсэ направлениязы вормизы » Елена Бушмакина, Дэбес ёросысь кибашлыослэн юртсылэн кивалтӥсез « Материалэз туж узыр. Адӟиське, туала киужъёс кытысь ке но межгалактической пространствоысь кутэмын ӧвӧл, калыклэн быгатонлыкъёсыз борды пыкиськыса, соос азинто калыкмылэсь азьвыл люкам узырлыксэ. <…> Быдэс 30 аръем историез та книгаысь поттыны луэ. Со «Удмуртия» издательство понна но кыкетӥ вамыш гинэ ай кьюар-кодъёсын ужанын » Юрий Кузнецов, «Удмуртия» книгапоттоннилэн кивалтӥсез Книгаез 1 сюрс экзэмлярен поттыны Дэбес ёрослэн администрациез юрттӥз. 21-тӥ тулыспалэ ёрос лыдӟетъюртын бичетэн тодматон ортчоз.  Тодэ вайытом, та дырозь Алнаш ёросысь но Ува ёросысь Бызара гуртысь киужъёсъя юртъёслы сӥзем книгаос потӥзы вал. Тегъёс: книгаос кибашлыос Дэбес Удмуртия  